Міхась Забэйда-Суміцкі — ураджэнец Беларусі, які з 1940 года і да смерці жыў у Празе. Чэшкая фірма грамзапісу «Supraphon» у 1966 годзе ўжо выдала кружэлку славутага тэнара. Палову альбома займалі іспанскія кансоны, другую палову — беларускі фальклор. У 1968 годзе тая ж фірма прэзентавала плытку «Беларускія песьні і рамансы» ў выкананні Суміцкага. Аднак у сувязі з падзеямі Пражскай вясны мясцовыя ўлады абвінавацілі спевака ў прасавецкасці і знішчылі амаль усё, што ён запісаў у Празе.